หุ้นเฟซบุ๊คตกมากสุดในรอบ 3 ปี
หลังจากที่เจอหลายเรื่องเข้ามาพร้อมกัน ตอนนี้เฟซบุ๊คกำลังเจอปัญหาใหม่ และดูเหมือนจะเป็นเรื่องใหญ่เสียด้วย ปัญหานี้เป็นเรื่องอะไร
19 มี.ค. 2561

หุ้นเฟซบุ๊คตกมากสุดในรอบ 3 ปี / โดย ลงทุนแมน
หลังจากที่เจอหลายเรื่องเข้ามาพร้อมกัน
ตอนนี้เฟซบุ๊คกำลังเจอปัญหาใหม่
และดูเหมือนจะเป็นเรื่องใหญ่เสียด้วย
ปัญหานี้เป็นเรื่องอะไร
เมื่อวันก่อนมีข่าวมาว่าบริษัท Cambridge Analytica ได้ละเมิดกติกาหลายอย่างในการดึงข้อมูลของเฟซบุ๊ค
ข้อมูลดังกล่าวเป็นข้อมูลอะไรบ้าง
ข้อมูลเพื่อน ข้อมูล interest และ ข้อมูลการกด like
ดูแล้วเรื่องนี้ก็น่าจะเป็นการตัดสินใจที่ถูกต้องของเฟซบุ๊ค แต่เรื่องนี้ไม่ได้จบง่ายๆแบบนั้น
เพราะบริษัท Cambridge Analytica เป็นบริษัทที่ช่วยโฆษณาให้ประธานาธิบดี Donald Trump ที่ชนะการเลือกตั้งในปีที่แล้ว
ซึ่งเรื่องนี้ทำให้เกิดเครื่องหมายคำถามตัวใหญ่ว่า..
เฟซบุ๊คมีระบบการรักษาความปลอดภัยของข้อมูลมากเพียงพอที่เราจะไว้ใจได้หรือไม่
ไม่ว่าจะเป็นอย่างไร ตอนนี้เฟซบุ๊คกำลังโดนตรวจสอบจากหน่วยงานรัฐบาลของทั้งสหรัฐ และ อังกฤษ และถ้าเฟซบุ๊คทำผิดจริงก็อาจโดนลงโทษครั้งใหญ่
พอเรื่องเป็นอย่างนี้หุ้นเฟซบุ๊คก็เลยราคาตกมากที่สุดภายในวันเดียวในรอบ 3 ปี
เรื่องนี้สะท้อนให้เห็นว่าจริงๆแล้ว
มูลค่าของเฟซบุ๊ค อาจจะไม่ได้อยู่ที่ตัวบริษัท
แต่เป็นตัวผู้ใช้งานของเฟซบุ๊คเอง
เรากำลังอยู่ในยุคที่ข้อมูลพฤติกรรมของเราคอยถูกสอดส่องดูแลโดยไม่รู้ตัว
คราวหลังเราจะไลค์ จะเม้น จะแชร์ อะไร
ถึงแม้ว่าเราจะตั้งค่าให้เป็นเรื่องส่วนตัวแค่ไหน
มันอาจจะไม่ได้ส่วนตัวจริงๆอย่างที่เราคิดอีกต่อไป..
----------------------
<ad> หนังสือลงทุนแมน 2.0 วางแผงแล้วหาซื้อได้ที่ร้านหนังสือชั้นนำทั่วประเทศ
โหลดแอพลงทุนแมนอ่านฟรีได้ที่ 
----------------------